钦定古今图书集成/明伦汇编/闺媛典/第062卷 > 王岳妻吴氏
## 钦定古今图书集成/明伦汇编/闺媛典/第062卷 > 王岳妻吴氏

按《武进县志》：“吴氏，无锡闾江里民吴琰女。适武进王
岳，生一女。岳疾，氏日侍汤药。岳度不能起，顾氏筹身
后事。氏曰：‘君第安之，妾当死君前。每讯终不易辞。已，
岳病亟，氏招兄弟三人至。兄弟问欲何言，氏曰：‘无他
言，吾夫死，请一面耳’。设酒馔，且邀夫族属咸会。夜饮
至更许，令女就寝，拊之曰：‘吾不能顾汝矣’。跪岳床下’”，
与岳诀。岳昏昏不知也。起自缢死。岳少甦，叹曰：“妻言
死吾前。果然。”后五日亦殁。氏年二十四。嘉靖中，巡方
表其墓。